Bybelskool » Riglyne vir die leeswerk
Ek nooi jou uit om die boek van Jeremia "geestelik" te lees, as God se woord aan jou in jou spesifieke omstandighede. Die inligting wat ek elke weeksdag gaan gee, help jou net om sin te maak van gedeeltes wat moeiliker is om te verstaan en gee jou 'n groter raamwerk om jou eie verstaan by in te pas en ook te toets, sodat jy nie van die spoor afgaan met moeiliker gedeeltes nie.
Ek glo dat die hele Bybel God se woord aan jou is, en daarom moet jy dit ook binne jou verhouding met Hom lees.
As jy meer oor die tradisionele aanpak van Lectio Divina wil lees, kan jy Luke Dysinger se weergawe hier aflaai.
Kom ooreen op die aantal hoofstukke wat julle elke week gaan lees. Julle kan byvoorbeeld kies om ses hoofstukke 'n week te lees, soos ek hierdie keer doen, en dan weekliks by mekaar te kom om dit te bespreek. Julle kan dit natuurlik ook oor 'n langer tydperk deurlees.